Likumprojekts

**Grozījumi Latvijas Republikas Zemessardzes likumā**

Izdarīt Latvijas Republikas Zemessardzes likumā (Latvijas Vēstnesis, 2010, 82., 205. nr.; 2012, 189., 203. nr.; 2014, 108. nr.) šādus grozījumus:

1. Izslēgt 8. panta otrās daļas otro teikumu.

2.  37. pantā:

izteikt otro daļu šādā redakcijā:

"(2) Ministru kabinets nosaka Zemessardzes atšķirības zīmes, kā arī zemessargiem paredzēto karavīra formas tērpa un atšķirības zīmju valkāšanas kārtību.";

papildināt pantu ar 2.1 daļu šādā redakcijā:

"(21) Administratīvā atbildība par karavīra formas tērpa un atšķirības zīmju prettiesisku apriti un valkāšanu noteikta Militārā dienesta likumā."

3. Papildināt likumu ar XII nodaļu šādā redakcijā:

"**XII nodaļa**

**Administratīvā atbildība aizsardzības jomā un kompetence soda piemērošanā**

**46. pants.** **Zemessardzes atšķirības zīmju prettiesiska aprite**

Par Zemessardzes atšķirības zīmju prettiesisku apriti – pasūtīšanu, izgatavošanu, iegādi vai izplatīšanu – piemēro naudas sodu fiziskajām personām līdz četrsimt naudas soda vienībām, bet juridiskajām personām līdz četrtūkstoš naudas soda vienībām.

**47. pants**. **Zemessardzes atšķirības zīmju prettiesiska valkāšana**

Par Zemessardzes atšķirības zīmju prettiesisku valkāšanu piemēro naudas sodu līdz četrsimt naudas soda vienībām.

**48. pants.** **Kompetence sodu piemērošanā**

Administratīvo pārkāpumu procesu par šajā likumā noteiktajiem administratīvajiem pārkāpumiem veic Militārā policija."

Likums stājas spēkā vienlaikus ar Administratīvo pārkāpumu procesa likumu.

Aizsardzības ministrs

Raimonds Bergmanis